ഗീതഗോവിന്ദം/അഷ്ടപദി 16
അനില തരള കുവലയ നയനേന

തപതി ന സാ കിസലയശയനേന

സഖി യാ രമിതാ വനമാലിനാ

വികസിത സരസിജ ലളിത മുഖേന

സ്ഫുടതി ന സാ മനസിജവിശിഖേന

അമൃത മധുര മൃദുതര വചനേന
 
ജ്വലതി ന സാ മലയജപവനേന

സ്ഥലജലരുഹരുചികരചരണേന

ലുഠതി ന സാ ഹിമകരകിരണേന

സജലജലദ സമുദയരുചിരേണ

ദളതി ന സാഹൃദി വിരഹഭരേണ

കനക നികഷരുചിശുചിവസനേന

ശ്വസിതി ന സാ പരിജനഹസനേന

സകല ഭുവനജന വരതരുണേന

വഹതി ന സാ രുജമതികരുണേ‍ന

ശ്രീജയദേവഭണിതവചനേന

പ്രവിശതു ഹരിരപി ഹൃദയമനേന

ശ്ലോകം - അമ്പത്തിയൊന്ന്

മനോഭവാനന്ദന! ചന്ദനാനില!

പ്രസീദ മേ ദക്ഷിണ! മുഞ്ച വാമതാം

ക്ഷണം ജഗല്പ്രാണ വിധായമാധവം

പുരോമമ പ്രാണഹരോ ഭവിഷ്യസി

ശ്ലോകം - അമ്പത്തിരണ്ട്

രിപുരിവ സഖീസംവാസോയം ശിഖീവ ഹിമാനിലോ

വിഷമിവ സുധാരശ്മിഃ ദൂരം ദുനോതി മനോഗമം

ഹൃദയമദയേ തസ്മിന്നേവം പുനർവലതേബലാൽ

കവലയദൃശാം വാമഃ കാമോ നികാമനിരങ്കുശഃ

ശ്ലോകം - അമ്പത്തിമൂന്ന്

ബാധാം വിധേഹി മലയാനില! പഞ്ചബാണ!

പ്രാണാൻ ഗൃഹാണ നഗൃഹം പുനരാശ്രയിഷ്യേ

കിം തേ കൃതാന്തഭഗിനി! ക്ഷമയാതരംഗൈഃ

അംഗാനി സിഞ്ച മമ ശ്യാമ്യതുദേഹദാഹഃ

ശ്ലോകം - അമ്പത്തിനാല്

പ്രാതർന്നീലനിചോളമച്യുതമുരഃസവിത പീതാംബരം

രാധായാശ്ചകിതം വിലോക്യ ഹസതി സ്വൈര്യം സഖീമണ്ഡലേ

വ്രീളാചഞ്ചലമഞ്ചലം നയനയോഃ ആധായ രാധാനനേ

സാധുസ്മേര മുഖോയമസ്തു ജഗദാനന്ദായ നന്ദാത്മജഃ

സർഗ്ഗം- എട്ട്-  വിലക്ഷലക്ഷ്മീപതി

ശ്ലോകം - അമ്പത്തിയഞ്ച്

അഥകഥമപി യാമിനീം വിനീയ

സ്മരശരജർജ്ജരിതാപി സാപ്രഭാതേ

അനുനയവചനം വദന്തമഗ്രേ

പ്രണതമപി പ്രിയമാഹ സാഭ്യസൂയം.